

VLADA REPUBLIKE HRVATSKE

Zagreb, 24. veljače 2022.

**Predlagatelj**: Ministarstvo unutarnjih poslova

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o upućivanju žurne pomoći Ukrajini |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

 **PRIJEDLOG**

 Na temelju članka 8. i članka 31. stavka 2. Zakona o Vladi Republike Hrvatske („Narodne novine“, br. 150/11., 119/14., 93/16. i 116/18.), Vlada Republike Hrvatske je na sjednici održanoj \_\_\_\_\_\_\_\_\_\_\_ donijela

**O D L U K U**

**o upućivanju žurne pomoći Ukrajini**

**I.**

Odobrava se upućivanje žurne pomoći Ukrajini, prema Popisu iskazanih potreba koji je uputila Državna služba Ukrajine za izvanredne situacije, iz raspoloživih zaliha i sredstava Ministarstva unutarnjih poslova, Ministarstva obrane, Ministarstva gospodarstva i održivog razvoja, Ministarstva zdravstva, Ministarstva vanjskih i europskih poslova i Hrvatske vatrogasne zajednice.

**II.**

Žurna pomoć Ukrajini osigurava se iz raspoloživih zaliha i sredstava tijela državne uprave iz točke I. ove Odluke kako slijedi:

* ampulirani lijekovi – 30.000 komada
* medicinske jednokratne rukavice – 1.000.000 komada
* razni sanitetski materijal – 10.000 komada
* maske kirurške – 1.000.000 komada
* sistem za infuziju – 1.000 komada
* CEIA CMD Compakt metal detector Version 1.34 - 10 komada
* kaciga BK-RAZ sa vizirom 6 mm debljine – 10 komada
* zaštitni prsluk protiv krhotina Demining M5 – 10 komada

- kreveti – 500 komada

- naočale zaštitne – 100.000 komada

- deke – 2.500 komada

- mobilna pumpa velikog kapaciteta s pripadajućom opremom

- vreće za spavanje – 5.020 komada

- medicinski kompleti prve pomoći – 2.000 komada

- šatori mali – 10 komada

- kaciga zaštitna – 50 komada

- čizme zaštitne – 50 komada

- vatrogasna cijev – 50 komada

- cipele radne – 30 komada

- vreće za poplavu – 100 komada

- zaštitno odijelo – 10 komada

- spremnik za vodu – 50 komada

- pumpa za vodu potopna – 10 komada

- motorna pila – 10 komada

- balon reflektor za zaštitu – 2 komada.

**III.**

Vlada Republike Hrvatske izražava spremnost u pružanju pomoći Ukrajini u poslovima razminiranja.

**IV.**

Zadužuju se Ministarstvo unutarnjih poslova - Ravnateljstvo civilne zaštite i Ministarstvo vanjskih i europskih poslova da organiziraju slanje žurne pomoći iz točke II. ove Odluke.

**V.**

 Financijska sredstva potrebna za provedbu ove Odluke osigurana su u Državnom proračunu Republike Hrvatske za 2022. godinu.

**VI.**

 Ova Odluka stupa na snagu danom donošenja.

KLASA:

URBROJ:

Zagreb,

 PREDSJEDNIK

 mr. sc. Andrej Plenković

**O B R A Z L O Ž E NJ E**

S obzirom na postojeću prijetnju od različitih ugroza koje bi moglo snaći civilno stanovništvo Ukrajine te sigurnosnog okruženja u kojoj se ta država nalazi, Državna služba Ukrajine za izvanredne situacije je od međunarodnih institucija i veleposlanstava država članica Europske unije zatražila pomoć. Tražena pomoć iskazana je u Popisu koji čini različite vrste opreme i robe.

Kao izraz solidarnosti, Vlada Republike Hrvatske upućuje žurnu pomoć Ukrajini iz raspoloživih zaliha i sredstava Ministarstva unutarnjih poslova, Ministarstva obrane, Ministarstva gospodarstva i održivog razvoja, Ministarstva zdravstva, Ministarstva vanjskih i europskih poslova i Hrvatske vatrogasne zajednice i to u obliku robe i opreme navedene u točki II. Odluke. Ukupna procijenjena vrijednost žurne pomoći iznosi 9.105.866,00 kuna.

Također Vlada izražavaspremnost u pružanju pomoći Ukrajini u poslovima razminiranja.

Zadužuju se Ministarstvo unutarnjih poslova - Ravnateljstvo civilne zaštite i Ministarstvo vanjskih i europskih poslova da organiziraju slanje žurne pomoći iz točke II. ove Odluke Ukrajini.